section_heading: Chaosphere i Nothing (1998. – 2002.)
paragraph_text: Hielm se službeno pridružio sastavu u siječnju 1998. godine, nakon što je više od dvije godine radio kao sesijski član. Nuclear Blast ponovno je objavio Contradictions Collapse, ovaj put zajedno s pjesmama s EP-a None. U svibnju 1998. sastav je objavio kako će ime sljedećeg albuma biti Chaosphere te da je započelo njegovo snimanje. Nakon snimanja albuma Meshuggah je otišao na kratkotrajnu turneju po SAD-u te je album bio objavljen u studenom 1998. godine. Ubrzo nakon njegove objave, Meshuggah je otišao na skandinavsku turneju zajedno s Entombedom.